**NOTA INFORMATIVĂ**

**la proiectul Hotărârii Guvernului cu privire la transmiterea unor bunuri**

|  |
| --- |
| 1. **Denumirea autorului şi, după caz, a participanţilor la elaborarea proiectului**
 |
| Autorul proiectului este Ministerul Finanțelor al Republicii Moldova |
| 1. **Condițiile ce au impus elaborarea proiectului și finalitățile urmărite**
 |
| În scopul asigurării protecției civile a Republicii Moldova, ceea ce reprezintă un sistem de masuri şi acţiuni, întreprinse pe scara întregului stat pe timp de pace şi de război, în vederea asigurării protecţiei populaţiei în condiţiile calamităţilor naturale şi ecologice, avariilor, catastrofelor și incendiilor, bunurile ce se propun a fi transmise cu titlu gratuit, de la Serviciul Fiscal de Stat la Ministerul Afacerilor Interne, vor fi utilizate în activitatea Inspectoratului General pentru Situații de Urgență, conform scopului determinat.Bunurile din anexa Hotărârii de Guvern reprezintă 4 (patru) Camere de termo-viziune (noi), marca “PULSAR Quantum XD 50S” și 5 (cinci) Staţii de alimentare externă ale acestora (noi), de aceiași marcă, aflate în gestiunea Serviciului Fiscal de Stat.Pe parcursul anilor 2018-2019, bunurile menționate la anexa proiectului Hotărârii de Guvern, au fost propuse spre comercializare la o serie de agenți economici, care nu au manifestat interes pentru procurarea acestora. Informația despre prezentele bunuri se află pînă în prezent pe pagina internă a Serviciului Fiscal de Stat, pentru informarea publicului larg, la rubrica informații publice – oferte – bunuri confiscate.  |
| 1. **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene**
 |
| Prezentul proiect nu are ca scop armonizarea legislației naționale cu legislația Uniunii Europene, ceea ce denotă lipsa necesității descrierii gradului de compatibilitate a proiectului în acest sens. |
| 1. **Principalele prevederi ale proiectului**
 |
| Proiectul hotărârii prevede transmiterea unor bunuri din gestiunea Serviciului Fiscal de Stat în gestiunea Ministerului Afacerilor Interne pentru utilizarea acestora conform scopurilor determinate.Bunurile transmise vor asigura identificarea persoanelor aflate în situații de risc ca rezultat al producerii calamităților naturale şi ecologice, avariilor, catastrofelor și incendiilor, avînd posibilitate stabilirii temperaturii corpului uman. |
| 1. **Fundamentarea economico-financiară**
 |
| Aprobarea prezentului proiect de hotărâre nu implică cheltuieli bugetare suplimentare. |
| 1. **Modul de încorporare a actului în cadrul normativ în vigoare**
 |
| Drept urmare a adoptării prezentului proiect nu va fi necesară modificarea și completarea altor acte normative. |
| 1. **Avizarea şi consultarea publică a proiectului**
 |
| În scopul respectării prevederilor Legii nr. 239-XVI din 13 noiembrie 2008 privind transparența în procesul decizional, proiectul a fost plasat pe pagina web oficială a Ministerului Finanțelor al Republicii Moldova. |
| 1. **Constatările expertizei anticorupţie**
 |
| Nu este necesară expertiza anticorupție  |
| 1. **Constatările expertizei de compatibilitate**
 |
| Proiectul de hotărâre nu are drept scop armonizarea legislației naționale cu legislația Uniunii Europene. |
| 1. **Constatările expertizei juridice**
 |
| Nu este necesară expertiza privind compatibilitatea proiectului de hotărâre cu alte acte normative în vigoare. Normele de tehnică legislativă au fost respectate.  |

 **Viceprim-ministru,**

 **Ministru al Finanțelor**  **Serghei PUȘCUȚA**